Oficiālais Vēstnesis L 016 , 18/01/2002 Lpp. 0003 - 0008



Komisijas regula (EK) Nr. 76/2002 (2002. gada 17. janvāris), ar ko ievieš iepriekšēju Kopienas uzraudzību attiecībā uz dažu dzelzs un tērauda ražojumu importu, uz ko attiecas EOTK un EK līgumi un kuru izcelsme ir dažās trešās valstīs EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 22. decembra Regulu (EK) Nr. 3285/94 par kopīgiem ievešanas noteikumiem, ar ko atceļ Regulu (EK) Nr. 518/94 [1] un kurā jaunākie grozījumi izdarīti ar Regulu (EK) Nr. 2474/2000 [2], un jo īpaši tās 11. pantu, ņemot vērā Padomes 1994. gada 7. marta Regulu (EK) Nr. 519/94 par kopīgiem noteikumiem ievešanai no dažām trešām valstīm, ar ko atceļ Regulas (EEK) Nr. 1765/82, (EEK) Nr. 1766/82 un (EEK) Nr. 3420/83 [3] un kurā jaunākie grozījumi izdarīti ar Regulu (EK) Nr. 1138/98 [4], un jo īpaši tās 9. panta 1. punktu, ņemot vērā apspriedes komitejās, kas izveidotas atbilstoši iepriekš minētajām regulām, tā kā: (1) Saskaņā ar Regulām (EK) Nr. 3285/94 un (EK) Nr. 519/94 ražojumiem, uz ko attiecas Eiropas Ogļu un tērauda kopienas dibināšanas līgums, piemēro kopīgos ievešanas noteikumus, un tādēļ nepieciešams, lai saskaņā ar šim regulām pieņemtu Kopienas uzraudzības pasākumu režīmu attiecībā uz EOTK ražojumiem. (2) 2001. gadā stāvoklis tērauda tirgū ievērojami pasliktinājās vairāku faktoru dēļ, no kuriem galvenais bija pasaules ekonomikas attīstības palēnināšanās, kas bija vērojama no gada sākuma, un lejupslīde, kas sāka ietekmēt dažu valstu ekonomiku gada otrā pusē, tostarp Amerikas Savienoto Valstu ekonomiku. (3) Tērauda tirgu ietekmēja arī nenoteiktība un riska ierobežošana, ko izraisīja ievešanas ierobežojumu iespējamība ASV tirgū pēc ASV administrācijas veiktās "201. iedaļas" aizsardzības izmeklēšanas. (4) Ja ASV tirgum faktiski piemērotu ievešanas ierobežojumus, ļoti iespējams, ka tie izraisītu nopietnas svārstības starptautiskās tirdzniecības struktūrā, un jo īpaši tirdzniecības novirzi attiecībā pret Kopienas tirgu. Šāda novirze varētu nopietni kaitēt Kopienas tērauda nozarei. (5) 2001. gadā pieejamie ekonomiskie rādītāji un prognozes uzrāda šādas tendences: A) Ražošana. Paredzams, ka 2001. gadā neapstrādāta tērauda ražošanas apjoms Kopienā būs aptuveni 159 miljoni tonnu. Šī aplēse ir ne vien par 2,5 % zemāka nekā 2000. gada ražošanas apjoms (163,2 miljoni tonnu), bet arī zemāka par 1997. gadā (159,4 miljoni tonnu) un 1998. gadā (159,7 miljoni tonnu) reģistrētajiem apjomiem. B) Imports. EOTK dzelzs un tērauda ražojumu imports Kopienā no visām trešām valstīm acīmredzami saglabāsies 2000. gada līmenī – aptuveni 25 miljonu tonnu. Salīdzinājumam 1996. gadā šo ražojumu imports Kopienā bija 12,2 miljonus tonnu. Tas nozīmē, ka pēdējos piecos gados tērauda imports Kopienā vairāk nekā divkāršojies. C) Eksports. Ar paredzamo līmeni – aptuveni 21 miljons tonnu EOTK dzelzs un tērauda ražojumu – Kopienas eksporta apjoms 2001. gadā ir par aptuveni 8 % mazāks nekā iepriekšējā gadā. Salīdzinājumam – 1996. gadā šo ražojumu imports Kopienā bija 28 miljonus tonnu. Jo īpaši smagi tas skāra Kopienas eksportu uz ASV un Kanādu, apjomiem attiecīgi samazinoties par 36 % un 32 %. Ja ASV tirgū tiks ieviesti ierobežojumi, 2002. gadā šī tendence vēl pastiprināsies. Kopumā paredzams, ka 2001. gadā Kopiena būs bijusi dzelzs un tērauda ražojumu neto apjomu importētājs ar tirdzniecības bilances deficītu, kas pārsniegs 4 miljonus tonnu. 1996. gadā Kopiena reģistrēja tirdzniecības bilances aktīvo saldo pasūtījumiem 15,8 miljonu tonnu apmērā. D) Cenas. 2001. gadā dzelzs un tērauda ražojumu cenas bija par 18 % zemākas nekā vidējās cenas 2000. gadā. (6) Tā kā 201. iedaļas aizsardzības izmeklēšana attiecas arī uz cauruļvadiem un caurulēm un tāpēc pastāv iespējamība, ka ASV piemēro šiem ražojumiem ierobežojumus. Tāpēc iepriekšējā uzraudzība jāpiemēro arī cauruļvadiem un caurulēm. (7) Kopienas ārējās tirdzniecības statistika nav pieejama laika posmos, ko nosaka ar Komisijas Regulu (EK) Nr. 1917/2000 [5], kas grozīta ar Regulu (EK) Nr. 1669/2001 [6]. (8) Kopienas interesēs iepriekšēja Kopienas uzraudzība jāpiemēro dažu dzelzs un tērauda ražojumu importam, lai nodrošinātu statistisko informāciju, kas ļauj ātri izanalizēt importa tendences. (9) Iekšējā tirgus izveidei nepieciešams, lai formalitātes, kas jākārto Kopienas importētājiem, būtu identiskas visur, kur var muitot preces. (10) Jānoteic, ka, laižot brīvā apgrozībā šajā regulā paredzētos ražojumus, jāuzrāda vienotiem kritērijiem atbilstošs uzraudzības dokuments. (11) Šāds dokuments dalībvalstu iestādēm jānovizē noteiktā laikā pēc tam, kad importētājs to ir iesniedzis, taču nedodot viņam šajā laikā tiesības importēt. Tāpēc šim dokumentam jābūt derīgam tikai tikmēr, kamēr nemainās ievešanas noteikumi. (12) Uzraudzības dokumentiem, ko izsniedz saistībā ar Kopienas uzraudzību, jābūt derīgiem visā Kopienā neatkarīgi no izsniedzējas dalībvalsts. (13) Dalībvalstīm un Komisijai pēc iespējas pilnīgāk jāapmainās ar informāciju, ko Komisija iegūst, veicot uzraudzību. (14) Balsts iestādes atbild par uzraudzības dokumentu izsniegšanu, Kopienas līmenī tai piemērojot standarta nosacījumus. (15) Vēlreiz jāatkārto, ka, izsniedzot uzraudzības dokumentu attiecībā uz dažiem dzelzs un tērauda ražojumiem, ir jāuzrāda izvešanas dokuments saskaņā ar vienošanos, kas noteikta atbilstoši divkāršās pārbaudes nolīgumiem ar dažām trešām valstīm, un šo regulu nepiemēro ražojumiem, kuru izcelsme ir minētajās valstīs un uz kuriem attiecas šāda divkāršās pārbaudes sistēma, IR PIEŅĒMUSI ŠO REGULU. 1. pants 1. No 2002. gada 1. janvāra to dzelzs un tērauda ražojumu laišanai brīvā apgrozībā Kopienā, uz kuriem attiecas I pielikumā uzskaitītie EOTK un EK līgumi, piemēro iepriekšēju Kopienas uzraudzību saskaņā ar Regulas (EK) Nr. 3285/94 11. un 12. pantu un Regulas (EK) Nr. 519/94 9. un 10. pantu. Tas attiecas uz importa apjomiem, kuru izcelsme ir visās ārpuskopienas valstīs, izņemot Eiropas Brīvās tirdzniecības asociācijas (EBTA) valstis, Eiropas Ekonomikas zonas līguma valsis un Turciju. Ražojumiem, uz kuriem attiecas divkāršās pārbaudes nolīgumi, kas noslēgti starp kādu trešo valsti un Kopienu, piemēro minētā nolīguma nosacījumus nevis šo regulu. 2. Šajā regulā minēto ražojumu klasifikācija balstās uz Kopienas tarifu un statistikas nomenklatūru (še turpmāk – "kombinētā nomenklatūra", saīsināti – "KN"). Šajā regulā minēto ražojumu izcelsmi nosaka saskaņā ar Kopienā spēkā esošajiem noteikumiem. 2. pants 1. Regulas 1. pantā minētos ražojumus laižot brīvā apgrozībā Kopienā, jāuzrāda dalībvalsts attiecīgo iestāžu izsniegts uzraudzības dokuments. 2. Šā panta 1. punktā minēto uzraudzības dokumentu dalībvalstu kompetentās iestādes izsniedz automātiski, bez maksas un par jebkuriem pieprasītajiem daudzumiem piecu darba dienu laikā pēc Kopienas importētāja pieteikuma uzrādīšanas, neatkarīgi no tā reģistrācijas vietas Kopienā. Šo pieteikumu uzskata par saņemtu attiecīgās valsts kompetentajā iestādē ne vēlāk kā trīs daba dienu laikā pēc tā iesniegšanas, ja vien nav pierādīts pretējais. 3. Uzraudzības dokuments, ko izsniedz kāda no II pielikumā minētajām iestādēm, ir derīgs visā Kopienā. 4. Uzraudzības dokumentu sagatavo uz veidlapas, kas atbilst I pielikuma paraugam Regulā (EK) Nr. 3285/94 [7] par kopējiem ievešanas noteikumiem vai IV pielikuma paraugam Regulā (EK) Nr. 519/94 par kopīgiem noteikumiem ievešanai no dažām trešām valstīm. Importētāja pieteikumā jābūt šādiem elementiem: a) pieteikuma iesniedzēja vārdam vai nosaukumam un pilnai adresei (tostarp tālruņa un faksa numuram, un, ja iespējams, valsts kompetentās iestādēs reģistrētam identifikācijas numuram) un PVN reģistrācijas numuram, ja importētājs ir PVN maksātājs; b) vajadzības gadījumā deklarētāja vai pieteikuma iesniedzēja pārstāvja vārdam vai nosaukumam un pilnai adresei (tostarp tālruņa un faksa numuriem); c) eksportētāja pilnam vārdam vai nosaukumam un adresei; d) precīzam preču aprakstam, tostarp - to tirdzniecības nosaukumam, - kombinētās nomenklatūras (KN) kodam (kodiem), - izcelsmes valstij, - sūtītāja valstij; e) tīrajam svaram, kas izteikts kg, un daudzumam, kas izteikts norādītajās vienībās, ja tas nav tīrais svars, pa kombinētās nomenklatūras pozīcijām; f) preču CIF vērtībai eiro uz Kopienas robežas pa kombinētās nomenklatūras pozīcijām; g) vai attiecīgie ražojumi ir otrās šķiras vai nestandarta kvalitātes ražojumi [8]; h) paredzētajam muitošanas periodam un vietai; i) vai pieteikums ir iepriekšējā pieteikuma atkārtojums attiecībā uz to pašu līgumu; j) sekojošam paziņojumam, kuru pieteikuma iesniedzējs datē un paraksta, ar lielajiem burtiem atšifrējot savu vārdu un uzvārdu: "Es, apakšā parakstījies, apliecinu, ka šajā pieteikumā sniegtā informācija ir patiesa un godprātīgi sniegta un ka es esmu reģistrēts Kopienā." Importētājs iesniedz arī pirkšanas vai pārdošanas līguma un faktūrrēķina kopiju. Ja to pieprasa, piemēram, gadījumos, kad preces netiek iepirktas tieši no ražošanas valsts, tad importētājs uzrāda ražošanas sertifikātu, ko izsniedz tērauda ražošanas rūpnīca. 5. Uzraudzības dokumentus var izmantot tikai tikmēr, kamēr attiecībā uz konkrētajiem darījumiem ir spēkā importa liberalizācijas režīms. Neskarot iespējamās izmaiņas spēkā esošajos ievešanas noteikumos vai lēmumos, ko pieņem saskaņā ar vienošanos vai kvotas pārvaldību, - uzraudzības dokumenta derīguma termiņš ir četri mēneši, - neizmantotus vai daļēji izmantotus uzraudzības dokumentus var pagarināt uz tādu pašu laiku. 6. Derīguma termiņa beigās importētājs atdod uzraudzības dokumentus izdevējai iestādei. 7. Kompetentās iestādes atbilstoši nosacījumiem, kurus tās ir noteikušas, atļauj deklarācijas vai pieprasījumus pārraidīt vai izdrukāt ar elektronisko saziņas līdzekļu palīdzību. Taču visiem dokumentiem un pierādījumiem ir jābūt pieejamiem kompetentajām iestādēm. 8. Uzraudzības dokumentu ar elektronisko saziņas līdzekļu palīdzību var izsniegt tad, ja attiecīgajai muitas iestādei ir iespējas tam piekļūt datortīklā. 3. pants 1. Ja izrādās, ka darījumā iekļauto ražojumu vienības cena atšķiras no uzraudzības dokumentā norādītās cenas par mazāk nekā 5 % uz augšu vai leju vai ka importam paredzēto ražojumu kopapjoms par mazāk nekā 5 % pārsniedz uzraudzības dokumentā norādīto daudzumu, tas neliedz attiecīgos ražojumus laist brīvā apgrozībā. 2. Uzraudzības dokumentu pieteikumi un paši dokumenti ir konfidenciāli. Tos izsniedz tikai pieteikumu iesniedzējam un kompetentajām iestādēm. 4. pants 1. Dalībvalstis dara zināmu Komisijai: a) cik vien regulāri iespējams un vismaz līdz katra mēneša pēdējai dienai – informāciju par daudzumiem un vērtībām (ko aprēķina eiro), par kurām ir izsniegti uzraudzības dokumenti; b) sešu nedēļu laikā pēc katra mēneša beigām – informāciju par šajā mēnesī veiktās ievešanas apjomiem saskaņā ar Regulas (EK) Nr. 1917/2000 32. pantu. Dalībvalstu sniegto informāciju klasificē pēc ražojumiem, KN kodiem un pēc valstīm. 2. Dalībvalstis ziņo par jebkādām anomālijām vai krāpšanas gadījumiem, ko tās atklāj, un vajadzības gadījumā pamato, kāpēc ir atteikušās piešķirt uzraudzības dokumentu. 5. pants Paziņojumus, kas nepieciešami saskaņā ar šo regulu, sniedz Eiropas Savienības Komisijai un, izmantojot šim nolūkam izveidotu integrēto tīklu, izsūta elektroniski, ja vien kādu svarīgu tehnisku iemeslu dēļ nav īslaicīgi jāizmanto citi saziņas līdzekļi. 6. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2002. gada 1. janvāra līdz 31. decembrim. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 17. janvārī Komisijas vārdā — Komisijas loceklis Pascal Lamy [1] OV L 349, 21.1.1980., 53. lpp. [2] OV L 286, 21.1.1980., 1. lpp. [3] OV L 67, 21.1.1980., 89. lpp. [4] OV L 159, 21.1.1980., 1. lpp. [5] OV L 229, 21.1.1980., 14. lpp. [6] OV L 224, 21.1.1980., 3. lpp. [7] Grozīta ar Padomes 1996. gada 22. janvāra Regulu (EK) Nr. 139/96 (OV L 21, 27.7.1996., 7. lpp.), ievērojot 2. panta noteikumus Padomes 1997. gada 17. jūnija Regulā (EK) Nr. 1103/97 par dažiem noteikumiem attiecībā uz eiro ieviešanu (OV L 162, 19.6.1997., 1. lpp.). [8] Atbilstoši 1991. gada 11. jūlija Oficiālajā Vēstnesī C 180 4. lpp. minētajiem kritērijiem. -------------------------------------------------- PIELIKUMS TO RAŽOJUMU SARAKSTS, UZ KURIEM ATTIECAS IEPRIEKŠĒJA UZRAUDZĪBA (2002. gads) 72081000 72082500 72082600 72082700 72083600 72083710 72083790 72083810 72083890 72083910 72083990 72084010 72084090 72085110 72085130 72085150 72085191 72085199 72085210 72085291 72085299 72085310 72085390 72085410 72085490 72089010 72091500 72091610 72091690 72091710 72091790 72091810 72091891 72091899 72092500 72092610 72092690 72092710 72092790 72092810 72092890 72099010 72101110 72101211 72101219 72102010 72103010 72104110 72104910 72105010 72106110 72106910 72107031 72107039 72109031 72109033 72109038 72111300 72111410 72111490 72111920 72111990 72112310 72112351 72112391 [1] 72112399 [2] 72112920 72112950 [3] 72112990 [4] 72119011 72119090 [5] 72121010 72121091 72122011 72123011 72124010 72124091 72125031 72125051 72126011 72126091 72131000 72132000 72139110 72139120 72139141 72139149 72139170 72139190 72139910 72139990 72142000 72143000 72149110 72149190 72149910 72149931 72149939 72149950 72149961 72149969 72149980 72149990 72159010 72161000 72162100 72162200 72163111 72163119 72163191 72163199 72163211 72163219 72163291 72163299 72163310 72163390 72164010 72164090 72165010 72165091 72165099 72169910 72251100 72251910 72251990 72252020 72253000 72254020 72254050 72254080 72255000 72261110 72261190 [6] 72261910 72261930 72261990 [7] 72269110 72269190 72269920 72279010 72281010 72281030 72282011 72282019 72282030 72283020 72283041 72283049 72283061 72283069 72283070 72283089 72286010 72287010 72287031 72288010 72288090 73011000 Kompleksā KN pozīcija 7304 [8] Kompleksā KN pozīcija 7306 [9] 73079311 [10] 73079319 [11] 73079930 [12] 73079990 [13] LISTA DE LAS AUTORIDADES NACIONALES COMPETENTES LISTE OVER KOMPETENTE NATIONALE MYNDIGHEDER LISTE DER ZUSTÄNDIGEN BEHÖRDEN DER MITGLIEDSTAATEN ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ LIST OF THE COMPETENT NATIONAL AUTHORITIES LISTE DES AUTORITÉS NATIONALES COMPÉTENTES ELENCO DELLE COMPETENTI AUTORITĄ NAZIONALI LIJST VAN BEVOEGDE NATIONALE INSTANTIES LISTA DAS AUTORIDADES NACIONAIS COMPETENTES LUETTELO TOIMIVALTAISISTA KANSALLISISTA VIRANOMAISISTA FÖRTECKNING ÖVER BEHÖRIGA NATIONELLA MYNDIGHETER BEĻĢIJĀ Ministère des affaires économiques Administration des relations économiques Services Licences Rue Général Leman 60 B-1040 Bruxelles. Fakss: +32 –2 –230 83 22 Ministerie van Economische Zaken Bestuur van de Economische Betrekkingen Dienst Vergunningen Generaal Lemanstraat 60 B-1040 Brussel Fakss: + 32–2–230 83 22 DĀNIJĀ Erhvervsfremme Styrelsen Søndergade 25 DK-8600 Silkeborg Fakss: 3010 867 46 6401 VĀCIJĀ Bundesamt für Wirtschaft und Ausfuhrkontrolle (BAFA) Frankfurter Straße 29–35 D-65760 Eschborn 1 Fakss: (49–61) 96 9 42 26 GRIEĶIJĀ Υπουργείο Εθνικής Οικονομίας Γενική Γραμματεία.ιεθνών Σχέσεων Διεύθυνση Διεθνών Οικονομικών Ροών Κορνάρου 1 GR-10563 Αθήνα Fakss: (301) 328 60 94 SPĀNIJĀ Ministerio de Economía Dirección General de Comercio Exterior Paseo de la Castellana 162 E-28046 Madrid Fakss: (34) 915 63 18 23/913 49 38 31 FRANCIJĀ Service des industries manufacturières DIGITIP 12, rue Villiot – Bâtiment Le Bervil F-75572 Paris cedex 12 Fakss: (33 – 1) 53 44 91 81 ĪRIJĀ Department of Enterprise, Trade and Employment Import/Export Licensing, Block C Earlsfort Centre Hatch Street Dublin 2 Fakss: (353–1) 631 28 26 ITĀLIJĀ Ministero delle Attività produttive Direzione generale per la politica commerciale e per la gestione del regime degli scambi Viale America 341 I-00144 Roma Fakss: (39) 06 59 93 22 35/06 59 93 26 36 LUKSEMBURGĀ Ministère des affaires étrangères Office des licences BP 113 L-2011 Luxembourg Fakss: (352) 46 61 38 NĪDERLANDĒ Belastingdienst douane Centrale dienst voor in– en uitvoer Engelse Kamp 2 Postbus 30003 9700 RD Groningen Nederland Fakss: (31–50) 526 06 98 M.i.v. 18 januari 2002 Fakss: (31–50) 523 23 41 AUSTRIJĀ Bundesministerium für Wirtschaft und Arbeit Außenwirtschaftsadministration Landstrasser Hauptstraße 55–57 A-1030 Wien Fakss: (43–1) 711 00/8386 PORTUGĀLĒ Ministério da Economia Direcção–Geral das Relaçðs Económicas Internacionais Av. da República, 79 P-1069–059 Lisboa Fakss: (351) 21793 22 10 SOMIJĀ Tullihallitus PL 512 FIN-00101 Helsinki Fakss: (358–9) 614 28 52 ZVIEDRIJĀ Kommerskollegium Box 6803 S-113 86 Stockholm Fakss: (46–8) 30 67 59 APVIENOTAJĀ KARALISTĒ Department of Trade and Industry Import Licensing Branch Queensway House, West Precinct Billingham, Cleveland UK-TS23 2NF Fakss: (44–1642) 533557 [1] Ražojumi, uz kuriem attiecas EK līgums. [2] Ražojumi, uz kuriem attiecas EK līgums. [3] Ražojumi, uz kuriem attiecas EK līgums. [4] Ražojumi, uz kuriem attiecas EK līgums. [5] Ražojumi, uz kuriem attiecas EK līgums. [6] Ražojumi, uz kuriem attiecas EK līgums. [7] Ražojumi, uz kuriem attiecas EK līgums. [8] Ražojumi, uz kuriem attiecas EK līgums. [9] Ražojumi, uz kuriem attiecas EK līgums. [10] Ražojumi, uz kuriem attiecas EK līgums. [11] Ražojumi, uz kuriem attiecas EK līgums. [12] Ražojumi, uz kuriem attiecas EK līgums. [13] Ražojumi, uz kuriem attiecas EK līgums. --------------------------------------------------